Esto es Fuero de Castiella en razon de los desafiamientos de los Fijosdalgo : Que si el Fijodalgo a querella de otro Fijodalgo [ante] quel' faga otro mal alguno , devel´ tonar amistat, e si aqueste a que torna amistat, dijier, que gelo rescive , e otrosi tornal' amistat, fasta nueve dias non se deven facer mal el uno al otro ; e de los nueve dias adelante puedel´ desafiar , e desonrarle ; despues de tercer dia adelante matarle , si podier ; e si aquel , a que desafiare, dijier que non gelo rescive, mas quel´ quier dar fiador de comprir quanto fuero mandare , devegelo rescivir , e ir ante el Fuero, e comprir, quanto fuero mandare amas las parses.